Foto: FAH

IVAN PERNAR danas je u Saboru ponovno podigao dosta prašine izravno imenujući i optužujući različite osobe za kriminal. Od Ive Sanadera, preko Tomislava Karamarka, do Marijana Hanžekovića, nije štedio nikoga.

Potpredsjednik Sabora Milijan Brkić ukorio je Pernara nakon što je direktno optužio bivše šefove HDZ-a i SDP-a za vođenje sluganske politike koja je upropastila Hrvatsku, no Pernar je nastavio s optužbama te je zbog ovršnog biznisa napao i Marijana Hanžekovića.

> Brkić pozvao Pernara na red: "Opet imate vizije kao Nostradamusov prorok, ne možete blatiti ljude"

Tekst se nastavlja ispod oglasa

"Hanžeković je mason 33. stupnja, prodao je dušu vragu, putem svoje odvratne žute štampe napada i vrijeđa sve one koji se suprotstave sustavu ovrha", rekao je Pernar, nakon čega ga je Brkić i treći put pozvao na red.

"kolega Pernar, neću Vas ukoriti, ali nadam se da će vikend djelovati blagotvorno na Vas i da nećete ovako blatiti ljude ubuduće", kazao mu je Brkić.